Na posnetku geografskega večera Ljubljanskega geografskega društva predavatelj dr. Primož Šterbenc v eni uri na zelo poveden način razloži fenomen Islamske države.

Posledice njenega delovanja v Iraku in Siriji so se v zadnjih mesecih z begunsko oz. migrantsko krizo dotaknile tudi Slovenije.

Povezava do posnetka: <https://www.youtube.com/watch?v=HWe7reVnv0I> <<https://www.youtube.com/watch?v=HWe7reVnv0I>>

 Dr. Primož Šterbenc je diplomiral in magistriral iz politologije - mednarodnih odnosov ter doktoriral iz sociologije religij.

Delal je kot asistent na Katedri za mednarodne odnose na Fakulteti za družbene vede Univerze v Ljubljani in kot samostojni raziskovalec. Trenutno je docent na Fakulteti za management Univerze na Primorskem. Napisal je znanstveni monografiji "Šiiti: Geneza, doktrina in zgodovina odnosov s suniti" (2005) ter "Zahod in muslimanski svet: Akcije in reakcije" (2011), poleg tega pa tudi večje število znanstvenih in strokovnih člankov. Raziskovalno sodeluje z European Council on Foreign Relations (ECFR) in Trans-European Policy Studies Association (TEPSA). V zadnjem času se ukvarja predvsem z islamom, zgodovino in sodobnimi problemi muslimanskega sveta, odnosi med Zahodom in muslimanskim svetom, izraelsko-palestinskim konfliktom ter geostrateškimi in varnostnimi vprašanji v Evraziji in Afriki.

* Raziskovalna naloga iz državnega tekmovanja Mladih raziskovalcev, ki jo je v lanskem šolskem letu izdelal osmošolec na temo Islamske države.

<http://osradlje.si/wp-content/uploads/RAZISKOVALNA-NALOGA-2015.pdf>

* V Sloveniji smo soočeni s stopnjevanjem sovražnega govora.

Zaskrbljujoče je, da je sovražni govor v družbi vse bolj prisoten, toleranca do tega, kaj je popolnoma samoumevno in dovoljeno, pa je vse višja …

Neizpodbitno je, da sovražni govor v družbi spodbuja sovraštvo, nasilje ali nestrpnost do posameznika ali skupine ljudi; ustvarja ozračje strahu, zastraševanja, nadlegovanja in diskriminacije proti rasnim, verskim ali drugim skupinam ljudi ter javno spodbuja razdor, nestrpnost in neenakopravnost.

Sovražni govor je velika nevarnost za družbo, ki ne ogroža samo prizadetih posameznikov in skupin, temveč temeljne človeške vrednote. Je tudi izredno slab vzgled otrokom in vsem naslednjim generacijam.

DIAKTIČNI IZZIVI:

* **Oblikovanje plakata na temo sovražni govor**